Diari Oficial de la Generalitat Valenciana


Sumari del DOGV 8176, del 23-11-2017 (2017/10045)

RESOLUCIÓ de 17 de novembre de 2017, del president de CulturArts Generalitat, per a la concessió d'ajudes per a millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10621


Data del document
:   17-11-2017

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 17 de novembre de 2017, del president de CulturArts Generalitat, per a la concessió d'ajudes per a millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2017. [2017/10731]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 16 de juny de 2017, del president de CulturArts Generalitat (DOGV 8068, 22.06.2017), d'acord amb els següents:  
  
  
Antecedents de fet  
  
Primer. Per mitjà de la Resolució de 16 de juny de 2017, es va convocar la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2017, d'acord amb el que s'ha previst en l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 30 dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per tant va finalitzar el 24 de juliol de 2017, i es van presentar seixanta-sis (66) sol·licituds per part de les diferents persones i entitats interessades.  
  
Tercer. Per l'Acord del president de CulturArts Generalitat de 4 d'octubre de 2017, es va nomenar la comissió tècnica de valoració de les sol·licituds, prevista en el resolc cinqué de la Resolució de 16 de juny de 2017.  
Quart. Constituïda a aquest efecte i reunida en sessió el 10 d'octubre de 2017, va procedir a valorar les sol·licituds d'acord amb els criteris establits en el resolc sisé de la Resolució de 16 de juny de 2017, i emet el corresponent informe i proposta.  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOCV 7464, 12.02.2015) i, especialment, el que disposa el títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant ordre de bases reguladores).  
Quart. La Resolució de 16 de juny de 2017, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2017 (DOGV 8068, 22.06.17).  
Cinqué. El Decret 141/2014, de 5 de setembre, del Consell, publicat en el DOCV número 7355, de 08.09.2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda, l'article 4, punt 2, lletra j, disposa que correspon a la Presidència convocar i resoldre la concessió d'incentius, ajudes i subvencions i aprovar les bases corresponents.  
Per tot això, en virtut dels antecedents de fet i fonaments de dret esmentats i la resta de normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de CulturArts Generalitat, d'acord amb el que preveu l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes d'acord amb els preceptes mencionats, resolc:  
  
  
Primer  
Concedir les ajudes a les persones i entitats beneficiàries que s'indiquen en l'annex I, de la present resolució, d'acord amb la puntuació obtinguda segons la baremació de la comissió tècnica de valoració, a càrrec del crèdit previst en la secció 09, entitat 00716, en la línia de subvenció S4006000, Millora de la producció audiovisual valenciana, per un import global màxim de 192.000 ?, inclòs en el capítol IV del pressupost de CulturArts Generalitat; com recull el punt 1 del resolc segon de la Resolució de 16 de juny de 2017.  
  
A aquest efecte, s'ha pres en consideració el que disposa el punt 2 del resolc segon: «Es concedirà un màxim de dotze ajudes de 16.000 ?, de conformitat amb el màxim establit en l'article 9, punt 9.2.1, de l'ordre de bases reguladores, per al desenvolupament de projectes de llargmetratges de ficció, animació i documental. D'aquest import, 8.000 - correspondran al guionista o guionistes i 8.000 - a l'empresa productora que vulga desenvolupar el projecte.  
Quatre de les ajudes, com a mínim, seran per a projectes de guions de llargmetratges documentals, sempre que els projectes mencionats obtinguen un mínim de 25 punts, segons el que estableix l'article 3, punt 8.1.6.8, de l'ordre de bases reguladores».  
Igualment, és aplicable el que preveu el punt 4 del resolc primer de la Resolució de 16 de juny: «No es podrà concedir més d'una ajuda per empresa sol·licitant. En el cas que l'empresa productora que sol·licita l'ajuda figure en més d'un projecte i atenent les seues respectives puntuacions els dos resulten entre els millor valorats, s'exclourà el de menor puntuació».  
D'acord amb això, atés que l'empresa Jaibo Films, SL, va presentar dos projectes que figuraven entre els dotze primers, per ordre de puntuació, segons la proposta de la comissió tècnica de valoració, s'ha exclòs el de menor puntuació dels dos (Posidònia, expedient D-41/17).  
  
  
Segon  
Nomenar com a suplents les persones i entitats indicades en l'annex II per ordre de puntuació, en els quals recaurà l'ajuda en cas de possibles renúncies, d'acord amb el que estableix l'article 7, punt 2 de l'ordre de bases reguladores i els projectes dels quals no han sigut estimats per sobrepassar-se el nombre màxim d'ajudes fixat en la convocatòria, amb indicació de la puntuació atorgada a cada un d'aquests en funció dels criteris de valoració aplicats.  
  
Tercer  
Denegar l'ajuda a les sol·licituds presentades per a la millora de la producció audiovisual en valencià i, en concret, per al desenvolupament i preparació de projectes de llargmetratges de ficció, animació i documentals per a l'any 2017, indicades en l'annex III, d'acord amb el que preveu el punt 4 del resolc sisé de la Resolució de 16 de juny de 2017: «La proposta que eleve la comissió tècnica de valoració no podrà incloure cap sol·licitud que no haja aconseguit una puntuació mínima de 25 punts, i s'ordenaran en funció de la puntuació obtinguda, segons el que estableix l'article 3, punt 4.9.0.1, de l'ordre de bases reguladores».  
  
  
Quart  
No figuren en el procediment i no s'han tingut en compte altres fet, ni altres al·legacions i proves que les adduïdes per les persones i entitats interessades, per tant aquesta proposta de resolució té caràcter de definitiva, d'acord amb el que disposa el punt 7 de l'article 6 de l'ordre bases reguladores.  
  
Cinqué  
Les ajudes concedides per mitjà d'aquesta resolució estan acollides al règim de minimis establit en el Reglament UE número 1407/2013, de la comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat UE a les ajudes de minimis.  
  
Sisé  
Les persones i entitats beneficiàries hauran de complir les obligacions i normes de justificació previstes en els resolcs huité i nové de la Resolució de 16 de juny de 2017, del president de CulturArts Generalitat, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2017.  
El termini màxim per a la presentació dels documents justificatius de les ajudes serà el 29 de desembre de 2017.  
  
De conformitat amb el que estableixen els articles 107, 116 i 117 de la Llei de règim jurídic de les administracions públiques i del procediment administratiu comú, i 8, 14 i 46 de la Llei reguladora de la jurisdicció contenciosa administrativa, aquest acte, que posa fi a la via administrativa, podrà ser objecte de recurs potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 17 de novembre de 2017. El president de CulturArts Generalitat: Vicent Marzà Ibáñez.